b'\n_START_ARTICLE_\nKounotori 8\n_START_SECTION_\nDer\xc4\xabg\xc4\x81 krava\n_START_PARAGRAPH_\nAr HTV7 stacij\xc4\x81 nog\xc4\x81d\xc4\x81ja aptuveni 5,3 t der\xc4\xabg\xc4\x81s kravas, no t\xc4\x81s aptuveni 3,4 t herm\xc4\x93tiskaj\xc4\x81 sekcij\xc4\x81 un 1,9 t neherm\xc4\x93tiskaj\xc4\x81 nodal\xc4\xabjum\xc4\x81._NEWLINE_Herm\xc4\x93tiskaj\xc4\x81 sekcij\xc4\x81 bija da\xc5\xbe\xc4\x81du eksperimentu iek\xc4\x81rtas un materi\xc4\x81li, \xc5\xabdens un gaisa kr\xc4\x81jumi. Bija ar\xc4\xab CubeSat formas nanopavado\xc5\x86i NARSSCube-1, AQT-D, RWASAT-1._NEWLINE_Neherm\xc4\x93tiskaj\xc4\x81 sekcij\xc4\x81 atrad\xc4\x81s se\xc5\xa1i litija jonu akumulatoru bateriju bloki.\n_START_SECTION_\nLidojuma gaita\n_START_PARAGRAPH_\nKounotori 8 tika palaists 2019.\xc2\xa0gada 24.\xc2\xa0septembr\xc4\xab 16:05:05 UTC no Tanega\xc5\xa1imas kosmosa centra Yoshinobu starta kompleksa (LA-Y) ar nes\xc4\x93jra\xc4\xb7eti H-IIB._NEWLINE_28. septembr\xc4\xab kravas ku\xc4\xa3is pietuvoj\xc4\x81s un tika sasl\xc4\x93gts ar SKS. 11:12 UTC stacijas manipulators, ko vad\xc4\xabja Krist\xc4\xabna Kouka, satv\xc4\x93ra Kounotori 7. P\xc4\x93c tam ku\xc4\xa3is tika p\xc4\x81rvietots uz Harmony modu\xc4\xbca pret Zemi v\xc4\x93rsto piesl\xc4\x93gvietu un pievienots 14:09 UTC_NEWLINE_Laik\xc4\x81 no 29. septembra l\xc4\xabdz 1. oktobrim no Kounotori neherm\xc4\x93tisk\xc4\x81s sekcijas ar stacijas manipulatoru Canadarm2 tika iz\xc5\x86emta va\xc4\xbc\xc4\x93j\xc4\x81 palete EP-8 ar akumulatoru baterij\xc4\x81m. T\xc4\x81 tika novietota uz stacijas mobil\xc4\x81s platformas. Savuk\xc4\x81rt palete EP-7 ar nolietotajiem akumulatoriem tika ievietota Kounotori neherm\xc4\x93tiskaj\xc4\x81 sekcij\xc4\x81._NEWLINE_Atvest\xc4\x81s jaun\xc4\x81s akumulatoru baterijas tika uzst\xc4\x81d\xc4\xabtas izie\xc5\xa1anai kosmos\xc4\x81 6. oktobr\xc4\xab.'